Park Seo-joon

Park Seo-joon (sündinud 16. detsembril 1988, sünninimega Park Yong-kyu) on Lõuna-Korea näitleja. Ta on kõige laiemalt tuntud oma rollide eest teledraamades "Kill Me, Heal Me" (2015), "She Was Pretty" (2015), "Hwarang: The Poet Warrior Youth" (2016–2017), "Fight for My Way" (2017), "What's Wrong with Secretary Kim" (2018) ja "Itaewon Class" (2020); ja filmides "Chronicles of Evil" (2015), "Midnight Runners" (2017), "The Divine Fury" (2019).

Varane elu 
Park sündis Soulis. Oma kohustuslikku ajateenistust alustas ta 2008. aastal, kui oli 19-aastane ning ta vabastati sõjaväest 2010. aastal.

Karjäär 

Park tegi oma näitlejadebüüdi 2011. aastal, esinedes Bang Yong-guki singli "I Remember" muusikavideos . Seejärel esines ta teledraamades "Dream High 2" (2012), "Pots of Gold" (2013),  "One Warm Word" (2013), ja "A Witch's Love" (2014). 2013. aasta oktoobrist kuni 2015. aasta aprillini oli ta telesarja "Music Bank" saatejuht. 

Ta hakkas tuntust koguma 2015. aastal oma rollide eest kahes populaarses draamasarjas "Kill Me, Heal Me“  ja "She Was Pretty“ . Samal aastal linastus põnevusfilm "The Chronicles of Evil", kus Park mängis kõrvalosa. 

2016. aastal mängis Park peaosas ajaloolises noorte draamasarjas "Hwarang: The Poet Warrior Youth" näitlejanna Go Ara kõrval. 

2017. aastal mängis Park peaosas noorte romantikasarjas, "Fight for My Way" koos Kim Ji-woniga . Teleseriaal oli Lõuna-Koreas ülipopulaarne ja tõusis sellel ajal reitingute tippu. Samal aastal mängis ta Kang Ha-neuliga oma esimeses täispikas kinofilmis: komöödilises märulifilmis "Midnight Runners" . Parkile anti parima uustulnuka auhind mitme suure filmiauhinna gala poolt, näiteks Grand Bell Awards ja Korea Filmikriitikute Ühingu Auhinnad . 

2018. aastal näitles Park peaosas tvN-i romantilises komöödiadraamas "What's Wrong with Secretary Kim?" koos näitlejanna Park Min-youngiga . Sari oli populaarne ja Park sai oma esinemise eest kriitikutelt positiivseid arvustusi ning Korea ajakirjandus nimetas teda "romantiliste komöödiate meistriks". 

2019. aastal mängis Park peaosas õudusfilmis "The Divine Fury" . Samal aastal oli Park Asiana Rahvusvahelise Lühifilmide Festivalil erikohtunikuks. 

Aastal 2020 mängis Park restoraniomanikku JTBC draamasarjas "Itaewon Class", mis põhines samanimelisel veebikoomiksil. Sari oli edukas ning seda kiideti huvitava süžee ja värvikate näitlemiste eest. Park näitleb ka jalgpallurina tulevases spordifilmis "Unistus", mille režissöör on Lee Byeong-heon .

Mood 
Park oli esimene aasialasest meesmodell, kes esindas Tommy Hilfigeri brändi.

Filmograafia

Film

Telesarjad

Meelelahutus-saated

Viited

Sündinud 1988
Lõuna-Korea näitlejad